
174                                                  DR 31.7.2018                                                                         

 

 

Oleh kerana keprihatinan terhadap keperluan penduduk di kawasan luar bandar 
untuk mendapatkan bekalan bahan api yang mencukupi, saya hendak sebut bahawa tiga 
buah syarikat yang telah dilantik, saya sebut tadi ya untuk buat stesen minyak mini. Kalau 
stesen minyak yang full flash yang macam kita tengok di bandar-bandar ataupun di bandar 
Kuala Krai pun ada, mereka ini ia akan ditentukan berapa ramai penduduk satu kawasan 
untuk dia buat stesen minyak.  

Jadi kalau Dabong itu tidak masuk dalam spec dia lah sebab jumlah kepadatan 
penduduk belum cukup tinggi. Lalu apa pilihan yang ada? Kalau ia kenal tiga buah syarikat 
itu satu, IPTB Sdn Bhd iaitu jenama BuraqOil, itu dia punya. Smart Stream Resources, Smart 
Stream itu stesen minyak dia. Satu lagi Petro Teguh (M) Sdn. Berhad.  

Pembangunan stesen minyak mini ini adalah alternatif kepada stesen minyak 
berjenama penuh yang melibatkan kos operasi yang lebih rendah. Walau bagaimanapun, 
pembinaan sesebuah stesen minyak tertakluk kepada inisiatif syarikat minyak berkenaan 
mengambil kira keperluan komuniti, kemapanan perniagaan dan kebolehcapaian.  

Untuk kawasan Dabong ini saya difahamkan sudah ada satu permohonan syarikat 
yang masuk kepada kementerian sebab kementerian yang akan berikan pertimbangan atau 
kelulusan lesen itu, sudah ada satu. Kebetulan dengan syor Yang Berhormat, maka 
kementerian akan meneliti sama ada keperluan itu- saya boleh berbincang lagi dengan Yang 
Berhormat tentang keperluan ini. 

Tuan Abdul Latiff bin Abdul Rahman [Kuala Krai]: Terima kasih Yang Berhormat 
Menteri, terima kasih. 

Dato’ Saifuddin Nasution bin Ismail: Ia tidak jauh, ia pilih untuk buat di Kampung 
Berangan, Kuala Stong lebih kurang tujuh kilometer setengah dari Pekan Dabong. Ya, 
kementerian sedang meneliti. Kalau itu boleh memenuhi semua syarat untuk melayakkan dia 
mendapat kelulusan, kita akan pertimbangkan. Mudah-mudahan dapat melegakan sikit 
keperluan penduduk pedalaman itu terhadap keperluan bahan api ini. 

Saya juga harus ucap terima kasih kepada rakan saya dari Sarikei Tuan Yang di-
Pertua, yang membangkitkan tentang isu bagaimana menangani harga minyak masak di 
pasaran.  

Untuk makluman Ahli Yang Berhormat, semenjak penstrukturan semula subsidi 
minyak masak pada 1 November 2016, kerajaan hanya kawal harga minyak masak bagi pek 
polybag satu kilogram dan pek botol satu kilogram. Harga minyak masak bagi pek selain 
daripada yang dinyatakan, selain daripada yang satu kilogram, itu ditetapkan sendiri oleh 
pengeluar minyak masak dengan mengambil kira harga minyak mentah di pasaran dunia. 
Kos operasi serta margin di setiap peringkat rantaian bekalan.  

Jadi yang kita subsidi cuma yang satu kilogram. Berdasarkan semakan pada data 
harga harian kementerian, harga minyak masak bagi pek botol lima kilogram adalah dalam 
lingkungan RM19 hingga RM25. Ini untuk makluman Yang Berhormat Sarikei. Saya sudah 
selesaikan tadi Yang Berhormat Kuala Krai.  

Saya juga ingin membuat- ada dua lagi yang Yang Berhormat Wangsa Maju 
bangkitkan soal monopoli, soal gula. Saya hendak sebut bahawa gula ini, AP gula 
kementerian ini keluarkan kepada lima buah syarikat yang bertaraf pengilang. Mereka ini 
mempunyai kemudahan untuk memproses gula mentah menjadi gula bertapis atau lain-lain 
gula.  

Jadi AP gula ini hanya dikeluarkan kepada lima buah syarikat bertaraf pengilang. 
Makna ada keupayaan untuk mengilang. AP itu gula apa? Gula mentah. Akan tetapi kalau 
ada yang berminat hendak dapat gula lain, gula halus, gula merah, gula perang, gula batu 
yang itu dia boleh mohon melalui ePermit sahaja.  

 

 

 



Oleh kerana keprihatinan terhadap keperluan penduduk di kawasan luar bandar untuk mendapatkan bekalan bahan api yang mencukupi, saya hendak sebut bahawa tiga buah syarikat yang telah dilantik, saya sebut tadi ya untuk buat stesen minyak mini. Kalau stesen minyak yang full flash yang macam kita tengok di bandar-bandar ataupun di bandar Kuala Krai pun ada, mereka ini ia akan ditentukan berapa ramai penduduk satu kawasan untuk dia buat stesen minyak. Jadi kalau Dabong itu tidak masuk dalam spec dia lah sebab jumlah kepadatan penduduk belum cukup tinggi. Lalu apa pilihan yang ada? Kalau ia kenal tiga buah syarikat itu satu, IPTB Sdn Bhd iaitu jenama BuraqOil, itu dia punya. Smart Stream Resources, Smart Stream itu stesen minyak dia. Satu lagi Petro Teguh (M) Sdn. Berhad. Pembangunan stesen minyak mini ini adalah alternatif kepada stesen minyak berjenama penuh yang melibatkan kos operasi yang lebih rendah. Walau bagaimanapun, pembinaan sesebuah stesen minyak tertakluk kepada inisiatif syarikat minyak berkenaan mengambil kira keperluan komuniti, kemapanan perniagaan dan kebolehcapaian. Untuk kawasan Dabong ini saya difahamkan sudah ada satu permohonan syarikat yang masuk kepada kementerian sebab kementerian yang akan berikan pertimbangan atau kelulusan lesen itu, sudah ada satu. Kebetulan dengan syor Yang Berhormat, maka kementerian akan meneliti sama ada keperluan itu- saya boleh berbincang lagi dengan Yang Berhormat tentang keperluan ini. Tuan Abdul Latiff bin Abdul Rahman [Kuala Krai]: Terima kasih Yang Berhormat Menteri, terima kasih. Dato' Saifuddin Nasution bin Ismail: Ia tidak jauh, ia pilih untuk buat di Kampung Berangan, Kuala Stong lebih kurang tujuh kilometer setengah dari Pekan Dabong. Ya, kementerian sedang meneliti. Kalau itu boleh memenuhi semua syarat untuk melayakkan dia mendapat kelulusan, kita akan pertimbangkan. Mudah-mudahan dapat melegakan sikit keperluan penduduk pedalaman itu terhadap keperluan bahan api ini. Saya juga harus ucap terima kasih kepada rakan saya dari Sarikei Tuan Yang di- Pertua, yang membangkitkan tentang isu bagaimana menangani harga minyak masak di pasaran. Untuk makluman Ahli Yang Berhormat, semenjak penstrukturan semula subsidi minyak masak pada 1 November 2016, kerajaan hanya kawal harga minyak masak bagi pek polybag satu kilogram dan pek botol satu kilogram. Harga minyak masak bagi pek selain daripada yang dinyatakan, selain daripada yang satu kilogram, itu ditetapkan sendiri oleh pengeluar minyak masak dengan mengambil kira harga minyak mentah di pasaran dunia. Kos operasi serta margin di setiap peringkat rantaian bekalan. Jadi yang kita subsidi cuma yang satu kilogram. Berdasarkan semakan pada data harga harian kementerian, harga minyak masak bagi pek botol lima kilogram adalah dalam lingkungan RM19 hingga RM25. Ini untuk makluman Yang Berhormat Sarikei. Saya sudah selesaikan tadi Yang Berhormat Kuala Krai. Saya juga ingin membuat- ada dua lagi yang Yang Berhormat Wangsa Maju bangkitkan soal monopoli, soal gula. Saya hendak sebut bahawa gula ini, AP gula kementerian ini keluarkan kepada lima buah syarikat yang bertaraf pengilang. Mereka ini mempunyai kemudahan untuk memproses gula mentah menjadi gula bertapis atau lain-lain gula. Jadi AP gula ini hanya dikeluarkan kepada lima buah syarikat bertaraf pengilang. Makna ada keupayaan untuk mengilang. AP itu gula apa? Gula mentah. Akan tetapi kalau ada yang berminat hendak dapat gula lain, gula halus, gula merah, gula perang, gula batu yang itu dia boleh mohon melalui ePermit sahaja.